Nafarroako Parlamentuko Mahaiak, 2020ko azaroaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, Gizarte Zerbitzuetako Zorroko prestazioetarako erantzute-epeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordea izapidetzea.

Iruñean, 2020ko azaroaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak honako galdera hau aurkezten du, Eskubide Sozialetako kontseilariak Eskubide Sozialetako Batzordean ahoz erantzun dezan:

Eskubide Sozialetako kontseilariak batzordean adierazi zuenez Gizarte Zerbitzuen Zorroa aldatu zen Zerbitzuari Lotutako Prestazioaren hartzaileei toki publiko bat 6 hilabeteko epean emateko konpromisoa kenduz, aipatu konpromisoa ez zelako betetzen. Horiek horrela, kontseilariak Zorroa aldatzeko asmorik al du erantzunaren epeak betetzen ez dituen prestazio guzietan, erantzuteko epeak zabalduz?

Iruñean, 2020ko azaroaren 17an

Foru parlamentaria: Marta Álvarez Alonso